TV7 JERUUSALEMMA UUDISED
Tänased teemad -
Berliinis kerkib ühine sünagoogi-, mošee- ja kirikuhoone
Palestiinlaste külad tahetakse lahutada Jeruusalemmast
Norra palestiina terroriste rahaliselt ei toeta
Jeesuse ristimiskoht puhastatakse maamiinidest
Iisraeli rannikult leiti arheoloogiline aare
TV7 Jeruusalemma Uudistest - Shalom!
Ha'aretz teatab maailma esimesest hoonest,
kus hakkavad ühiselt tegutsema sünagoog, mošee ja kirik.
Ehitus algab Saksamaal järgmisel aastal.
2012. a esitleti Berliini lähistel toimunud arheoloogiliste kaevetöödel
esmakordselt ideed unikaalsest usuhoonest,
mis ühendaks kolme monoteistliku usundi palvesaalid.
Rahvusvahelise arhitektuurikonkursi
võitis Berliini firma Kuehn Malwezzi.
670-ruutmeetrises hoones
saavad kõik usundid ühesuurused ruumid,
kuigi võrreldes moslemite ja kristlastega,
on Berliini juudikogukond väike.
Hoone keskele tuleb ühine saal, kus kõik ülistajad võivad koos olla.
Berliini vanima Püha Peetruse kiriku kohale tõusvale tellishoonele
ei tule mingeid väliseid usutunnuseid.
Religioonide ühiseid palveruume eksisteerib juba ntks lennujaamades,
kuid Berliini kerkiv hoone on unikaalne,
kuna sisaldab iga usundi eri ruume, mida ühendab ühine ruum.
Ehitusprojekt rahastatakse annetustest,
mis ühe projekti juhi rabi Tovia Ben Chori sõnul
on lisaks berliinlastele väljakutseks kõigile,
keda huvitab uskude vaheline dialoog.
Ynet News kirjutab värskest kampaaniast,
millega püütakse palestiinlaste külad Jeruusalemmast lahutada.
Liikumine nimega SJJ ehk Päästke juudi Jeruusalemm
nõuab 1967. a Kuue päeva sõja järel Jeruusalemmaga ühendatud
28 palestiinlaste küla lahutamist Jeruusalemmast.
SJJ liikumist juhivad Iisraeli endised kõrged poliitikud ja armeejuhid.
Ühe SJJ esindaja sõnul on kampaania vältimatu
osaliselt terroristide isikukirjelduste ühemõttelisuse tõttu.
Iisraeli Keskluureteenistuse Shin Beti sõnul on 60 %
pärast 2015. a Jeruusalemmas toimunud terrorirünnakuist
toime pandud linna elanike poolt.
SJJ andmeil lähtub enamik Juuda ja Samaaria alade terroriste
Jeruusalemmast, rohkem kui Jeninist ja Nablusest.
SJJ nõuab põhiseaduse muutmist,
nii et Iisraeli pealinn Jeruusalemm lahutataks palestiinlaste küladest,
kus täna elab ca 200 000 elanikku.
Külad lahutataks Iisraeli valitsuse alt ja tagastataks Läänekaldale.
Sel juhul lõpeksid palestiinlaste alalised elamisload.
SJJ toetab ka turvatara ehitamist Jeruusalemma ja külade vahele.
SJJ hinnangul säästaks Iisrael sellega igal aastal miljardeid seekleid.
The Times of Israeli teatel tänas Iisraeli Välisministeeriumi kantsler
Dore Gold Norrat teate eest,
mille järgi Norra ei tee Palestiina omavalitsusele rahaülekandeid
vangi mõistetud terroristide ja nende perede toetamiseks.
Goldi sõnul tuleb see terrorile õhutav palgamaksmine lõpetada,
kuna see on rahuprotsessiga täielikus vastuolus.
Goldi sõnul on jultumus,
et iisraellaste tapmisest on saanud paljude palestiinlaste elatusallikas.
Norra välisminister Borge Brende
vestles asjast varem PO presidendi Abbasiga.
Norra ajalehe Dagen teatel täpsustas Brende Abbasile,
et mainitud rahatoetust, mis on vastavuses vangistuse pikkusega,
ei saa aktsepteerida, vaid see tuleb lõpetada.
Abbasi sõnul ei kasutata Norra abi vangidele palgamaksmiseks.
Brende aktsepteeris seda.
Tema sõnul läheb Norra toetus riigi ehitamiseks
ja ühiskonna struktuuri arendamiseks, mille jätkumine on kasulik kõigile,
ja mida taotlevad ka Iisraeli võimud.
The Times of Israeli teatel
avatakse Jeesuse ristimispaigaks peetav Qasr al-Yehudi
pärast 50 aastat taas palverändureile.
Paljude kristlike traditsioonide järgi on Qasr al-Yehud koht,
kus Ristija Johannes Jeesuse ristis. Koht oli suletud maamiinide tõttu.
Nüüd on sealt peagi eemaldatud kõik 1967. a maha jäänud ca 4000 miini
ja muu sõjavarustus.
Läänekaldal, Jeerikost kagus ja Surnumerest põhjas asuv piirkond
puhastati osaliselt juba 2011. a.
Siis pääsesid tuhanded palverändurid ja turistid, keda tulvab just jaanuaris,
teatud piirkonna aladele.
Kaks aastat Läänekalda demineerimisega tegelenud
Briti demineerimisfirma teostab ka kõnealuse puhastusoperatsiooni,
millele nii Iisraeli kui palestiinlaste juhid on nõusoleku andnud.
Ka kristlikud kirikkonnad toetavad innukalt algatust
ja peavad Iisraeli rahvuspargiks nimetatud ala pühaks.
Puhastatavas piirkonnas
on ristimispaiga läheduses seitse eri uskkonna kirikut,
millest enamik on ehitatud 1930. a-il Briti mandaadi ajal.
Peagi võivad kirikud ehitanud koptid,
Vene, Etioopia ja Kreeka, Rumeenia ja Süüria õigeusu kirikud
ja katoliiklikku frantsiskaani ordusse kuulujad kasutada oma kirikuid
esmakordselt pärast 1968. a.
Ha'aretzi teatel leidsid kaks amatöörsukeldujat
Iisraeli rannikul Kaisareas kogemata haruldase aarde.
Leid hõlmab ca 1600 a eest uppunud rooma kaubalaeva lasti osa.
Eksperdi sõnul on ülipõneval leiul
lisaks ekstreemsele ilule ka ajalooline tähtsus.
Suure lava lastiks
oli olnud ilmselt sulatamiseks ja taaskäitluseks mõeldud metall,
kui see tormi kätte sattus ning rannavalli ja kivide otsa sõitis.
Merepõhjast leitud esemete seas oli münte, pronkskujusid,
laevajuhtimiseks vajalikke vahendeid ja mitmeid kaunistusi.
Üks suurimaid üllatusi
olid kahe metallkämbu seest leitud tuhanded mündid.
Teist sellist merest leitud tervikut
pole kohatud Iisraelis viimased 30 aastat.
Metallskulptuurid on haruldased arheoloogilised leiud,
kuna need tavaliselt sulatati ja kasutati uuesti.
Äsjaleitud kujud uppusid koos karile sõitnud laevaga
ja pääsesid nõnda taaskäsitlusprotsessist.
Ja pronksesemeid leiabki tavaliselt üksnes merelt.
Arheoloogide sõnul leiti veealune aare seoses liivahulga vähenemisega
Kaisarea sadamas muuhulgas ka rannaliivale ehitamise tõttu.
Need olid meie tänased uudised. Shalom ja kohtumiseni!
Tõlge: Monika Jaaguri